erhwenkuo/poetry-chinese-zhtw huggingface dataset:
閒居秋懷，寄陽翟陸贊府、封丘高少府
作者：賈至（唐）

今日霖雨霽，颯然高館涼。秋風吹二毛，烈士加慨慷。憶昔皇運初，眾賓俱龍驤。解巾佐幕府，脫劍升明堂。鬱鬱被慶雲，昭昭翼太陽。鯨魚縱大壑，鸑鷟鳴高岡。信矣草創時，泰階速賢良。一言頓遭逢，片善蒙恩光。我生屬聖明，感激竊自強。崎嶇郡邑權，連騫翰墨場。天朝富英髦，多士如珪璋。盛才溢下位，蹇步徒倡狂。閉門對群書，幾案在我旁。枕蓆相遠遊，聊欲浮滄浪。八月白露降，玄蟬號枯桑。艤舟臨清川，迢遞愁思長。我有同懷友，各在天一方。離披不相見，浩蕩隔兩鄉。平生霞外期，宿昔共行藏。豈無蓬萊樹，歲晏空蒼蒼。
送友人使河源
作者：賈至（唐）

送君魯郊外，下車上高丘。蕭條千里暮，日落黃雲秋。舉酒有餘恨，論邊無遠謀。河源望不見，旌旆去悠悠。
送李侍禦
作者：賈至（唐）

我年四十餘，已歎前路短。羈離洞庭上，安得不引滿。李侯忘情者，與我同疏懶。孤帆泣瀟湘，望遠心欲斷。
送耿副使歸長沙
作者：賈至（唐）

畫舸欲南歸，江亭且留宴。日暮湖上雲，蕭蕭若流霰。昨夜相知者，明發不可見。惆悵西北風，高帆為誰扇。
送夏侯子之江夏
作者：賈至（唐）

扣楫洞庭上，清風千里來。留歡一杯酒，欲別複裴回。相見楚山下，漁舟憶釣臺。羨君還舊裡，歸念獨悠哉。
寓言二首
作者：賈至（唐）

春草紛碧色，佳人曠無期。悠哉千里心，欲採商山芝。歎息良會晚，如何桃李時。懷君晴川上，佇立夏雲滋。凜凜秋閨夕，綺羅早知寒。玉砧調鳴杵，始搗機中紈。憶昨別離日，桐花覆井欄。今來思君時，白露盈階漙。聞有關河信，欲寄雙玉盤。玉以委貞心，盤以薦嘉餐。嗟君在萬裡，使妾衣頻寬。
燕歌行
作者：賈至（唐）

國之重鎮惟幽都，東威九夷北制胡。五軍精卒三十萬，昔時燕山重賢士，黃金築臺從隗始。倏忽興王定薊丘，我唐區夏餘十紀，軍容武備赫萬祀。彤弓黃鉞授元帥，千營萬隊連旌旗，望之如火忽電馳。匈奴懾竄窮發北，六軍將士皆死盡，戰馬空鞍歸故營。時移道革天下平，
巴陵寄李二戶部、張十四禮部
作者：賈至（唐）

江南春草初冪冪，愁殺江南獨愁客。秦中楊柳也應新，
長門怨
作者：賈至（唐）

獨坐思千里，春庭曉景長。鶯喧翡翠幕，柳覆鬱金堂。舞蝶縈愁緒，繁花對靚妝。深情託瑤瑟，弦斷不成章。
銅雀臺
作者：賈至（唐）

日暮銅臺靜，西陵鳥雀歸。撫弦心斷絕，聽管淚霏微。靈幾臨朝奠，空床卷夜衣。蒼蒼川上月，應照妾魂飛。
侍宴曲
作者：賈至（唐）

雲陛褰珠扆，天墀覆綠楊。隔簾妝隱映，向席舞低昂。鳴佩長廊靜，開冰廣殿涼。歡餘劍履散，同輦入昭陽。
對酒麴二首
作者：賈至（唐）

梅發柳依依，黃鸝曆亂飛。當歌憐景色，對酒惜芳菲。曲水浮花氣，流風散舞衣。通宵留暮雨，上客莫言歸。春來酒味濃，舉酒對春叢。一酌千憂散，三杯萬事空。放歌乘美景，醉舞向東風。寄語尊前客，生涯任轉蓬。
送陸協律赴端州
作者：賈至（唐）

越井人南去，湘川水北流。江邊數杯酒，海內一孤舟。嶺嶠同仙客，京華即舊遊。春心將別恨，萬裡共悠悠。
送王員外赴長沙
作者：賈至（唐）

攜手登臨處，巴陵天一隅。春生雲夢澤，水溢洞庭湖。共歎虞翻枉，同悲阮籍途。長沙舊卑濕，今古不應殊。
送夏侯參軍赴廣州
作者：賈至（唐）

聞道衡陽外，由來雁不飛。送君從此去，書信定應稀。雲海南溟遠，煙波北渚微。勉哉孫楚吏，彩服正光輝。
長沙別李六侍禦
作者：賈至（唐）

月明湘水白，霜落洞庭幹。放逐長沙外，相逢路正難。雲歸帝鄉遠，雁報朔方寒。此別盈襟淚，雍門不假彈。
嶽陽樓宴王員外貶長沙
作者：賈至（唐）

極浦三春草，高樓萬裡心。楚山晴靄碧，湘水暮流深。忽與朝中舊，同為澤畔吟。停杯試北望，還欲淚沾襟。
詠馮昭儀當熊
作者：賈至（唐）

白羽插雕弓，霓旌動朔風。平明出金屋，扈輦上林中。逐獸長廊靜，呼鷹御苑空。王孫莫諫獵，賤妾解當熊。
早朝大明宮呈兩省僚友
作者：賈至（唐）

銀燭熏天紫陌長，禁城春色曉蒼蒼。千條弱柳垂青瑣，共沐恩波鳳池上，朝朝染翰侍君王。
白馬
作者：賈至（唐）

白馬紫連錢，嘶鳴丹闕前。聞珂自蹀躞，不要下金鞭。
贈薛瑤英
作者：賈至（唐）

舞怯銖衣重，笑疑桃臉開。方知漢成帝，虛築避風臺。
出塞曲
作者：賈至（唐）

萬裡平沙一聚塵，南飛羽檄北來人。傳道五原烽火急，單於昨夜寇新秦。
春思二首
作者：賈至（唐）

草色青青柳色黃，桃花曆亂李花香。東風不為吹愁去，春日偏能惹恨長。紅粉當壚弱柳垂，金花臘酒解酴醿。笙歌日暮能留客，醉殺長安輕薄兒。
勤政樓觀樂
作者：賈至（唐）

銀河帝女下三清，紫禁笙歌出九城。為報延州來聽樂，須知天下欲昇平。
贈陝掾梁宏
作者：賈至（唐）

樑子工文四十年，詩顛名過草書顛。白頭仍作功曹掾，祿薄難供沽酒錢。
答嚴大夫
作者：賈至（唐）

今夕秦天一雁來，梧桐墜葉擣衣催。思君獨步華亭月，舊館秋陰生綠苔。
送李侍郎赴常州
作者：賈至（唐）

雪晴雲散北風寒，楚水吳山道路難。今日送君須盡醉，明朝相憶路漫漫。
初至巴陵與李十二白、裴九同泛洞庭湖三首
作者：賈至（唐）

江上相逢皆舊遊，湘山永望不堪愁。明月秋風洞庭水，孤鴻落葉一扁舟。楓岸紛紛落葉多，洞庭秋水晚來波。乘興輕舟無近遠，白雲明月吊湘娥。江畔楓葉初帶霜，渚邊菊花亦已黃。輕舟落日興不盡，三湘五湖意何長。
西亭春望
作者：賈至（唐）

日長風暖柳青青，北雁歸飛入窅冥。嶽陽城上聞吹笛，能使春心滿洞庭。
君山
作者：賈至（唐）

湘中老人讀黃老，手援紫藟坐碧草。春至不知湖水深，日暮忘卻巴陵道。
洞庭送李十二赴零陵
作者：賈至（唐）

今日相逢落葉前，洞庭秋水遠連天。共說金華舊遊處，回看北斗欲潸然。
江南送李卿
作者：賈至（唐）

雙鶴南飛度楚山，楚南相見憶秦關。願值回風吹羽翼，早隨陽雁及春還。
送王道士還京
作者：賈至（唐）

一片仙雲入帝鄉，數聲秋雁至衡陽。借問清都舊花月，豈知遷客泣瀟湘。
巴陵夜別王八員外
作者：賈至（唐）

柳絮飛時別洛陽，梅花發後到三湘。世情已逐浮雲散，離恨空隨江水長。
別裴九弟
作者：賈至（唐）

西江萬裡向東流，今夜江邊駐客舟。月色更添春色好，蘆風似勝竹風幽。
送南給事貶崖州
作者：賈至（唐）

疇昔丹墀與鳳池，即今相見兩相悲。朱崖雲夢三千里，欲別俱為慟哭時。
重別南給事
作者：賈至（唐）

謫宦三年尚未回，故人今日又重來。聞道崖州一千里，今朝須盡數千杯。
嶽陽樓重宴別王八員外貶長沙
作者：賈至（唐）

江路東連千里潮，青雲北望紫微遙。莫道巴陵湖水闊，長沙南畔更蕭條。
上清辭五首
作者：李九齡（唐）

入海浮生汗漫秋，紫皇高宴五雲樓。霓裳曲罷天風起，吹散仙香滿十洲。樓鎖彤霞地絕塵，碧桃花發九天春。東皇近日慵遊宴，閑煞瑤池五色麟。上清仙路有丹梯，影響行人到即迷。不會無端個漁父，阿誰教入武陵溪。本來方朔是真仙，偶別丹臺未得還。何事玉皇訊息晚，忍教憔悴向人間。新拜天官上玉都，紫皇親授五靈符。群仙個個來相問，人世風光似此無。
讀三國志
作者：李九齡（唐）

有國由來在得賢，莫言興廢是迴圈。武侯星落周瑜死，平蜀降吳似等閒。
山舍南溪小桃花
作者：李九齡（唐）

一樹繁英奪眼紅，開時先合佔東風。可憐地僻無人賞，拋擲深山亂木中。
春行遇雨
作者：李九齡（唐）

夾路輕風撼柳條，雨侵春態動無憀。採香陌上誰家女，濕損釵頭翡翠翹。
登樓寄遠
作者：李九齡（唐）

滿城春色花如雪，極目煙光月似鉤。總是動人鄉思處，更堪容易上高樓。
望思臺
作者：李九齡（唐）

漢武年高慢帝圖，任人曾不問賢愚。直饒四老依前出，消得江充寵佞無。
山舍偶題
作者：李九齡（唐）

門掩松蘿一徑深，偶攜藜杖出前林。誰知盡日看山坐，萬古興亡總在心。
荊溪夜泊
作者：李九齡（唐）

點點漁燈照浪清，水煙疏碧月朧明。小灘驚起鴛鴦處，一雙採蓮船過聲。
旅舍臥病
作者：李九齡（唐）

家隔西秦無遠信，身隨東洛度流年。病來旅館誰相問，牢落閒庭一樹蟬。
登昭福寺樓
作者：李九齡（唐）

旅懷秋興正無涯，獨倚危樓四望賒。穀變陵遷何處問，滿川空有舊煙霞。
代邊將
作者：李九齡（唐）

雪凍陰河半夜風，戰回狂虜血漂紅。據鞍遙指長安路，須刻麟臺第一功。
夜與張舒話別
作者：李九齡（唐）

愁聽南樓角又吹，曉雞啼後更分離。如何銷得淒涼思，更勸燈前酒一卮。
寒梅詞
作者：李九齡（唐）

霜梅先拆嶺頭枝，萬卉千花凍不知。留得和羹滋味在，任他風雪苦相欺。
題靈泉寺
作者：李九齡（唐）

入谷先生一陣香，異花奇木簇禪堂。可憐門外高低路，萬轂千蹄日日忙。
宿張正字別業
作者：李九齡（唐）

茅屋蕭寥煙暗後，松窗寂曆月明初。此時誰念孤吟客，唯有黃公一帙書。
鶴
作者：李九齡（唐）

天上瑤池覆五雲，玉麟金鳳好為群。不須更飲人間水，直是清流也汗君。
過相思谷
作者：李九齡（唐）

悠悠信馬春山曲，芳草和煙鋪嫩綠。正被離愁著莫人，那堪更過相思穀。
寫莊子
作者：李九齡（唐）

聖澤安排當散地，賢侯優貸借新居。閑中亦有閑生計，寫得南華一部書。
山中寄友人
作者：李九齡（唐）

亂雲堆裡結茅廬，已共紅塵跡漸疏。莫問野人生計事，窗前流水枕前書。
送顧雲下第
作者：羅隱（唐）

行行杯酒莫辭頻，怨歎勞歌兩未伸。漢帝后宮猶識字，百歲都來多幾日，不堪相別又傷春。
村橋
作者：羅隱（唐）

村橋酒旆月明樓，偶逐漁舟系葉舟。莫學魯人疑海鳥，除卻思量太平在，肯拋疏散換公侯。
送劉校書之新安寄吳常侍
作者：羅隱（唐）

野雲如火照行塵，會績溪邊去問津。才子省銜非幕客，他日酒筵應見問，鹿裘漁艇隔朱輪。
官池秋夕
作者：羅隱（唐）

池邊月影閑婆娑，池上醉來成短歌。芙渠抵死怨珠露，松醪作酒蘭為棹，十載煙塵奈爾何。
奉使宛陵別二三從事
作者：羅隱（唐）

梁王雪裡有深知，偶別家鄉隔路岐。官品共傳勝曩日，還有釣魚蓑笠在，不堪風雨失歸期。
金陵思古
作者：羅隱（唐）

杜秋在時花解言，杜秋死後花更繁。柔姿曼態葬何處，綺筵金縷無訊息，一陣征帆過海門。
送王使君赴蘇臺
作者：羅隱（唐）

東南一望可長籲，猶憶王孫領虎符。兩地干戈連越絕，料得伍員兼旅寓，不妨招取好揶揄。
憶九華
作者：羅隱（唐）

九華巉崒蔭柴扉，長憶前時此息機。黃菊倚風村酒熟，回首佳期恨多少，夜闌霜露又沾衣。
送裴饒歸會稽
作者：羅隱（唐）

金庭路指剡川隈，珍重良朋自此來。兩鬢不堪悲歲月，笑殺山陰雪中客，等閒乘興又須回。
送程尊師之晉陵
作者：羅隱（唐）

棟間雲出認行軒，郊外陰陰夏木繁。高道乍為張翰侶，莫見時危便乘興，人來何處不桃源。
吳門晚泊寄句曲道友
作者：羅隱（唐）

採香徑在人不留，採香徑下停葉舟。桃花李花鬥紅白，未知到了關身否，笑殺雷平許遠遊。
貴池曉望
作者：羅隱（唐）

稂莠參天剪未平，且乘孤棹且行行。計疏狡兔無三窟，前溪好泊誰為主，昨夜沙禽佔月明。
寄崔慶孫
作者：羅隱（唐）

故人何處又留連，月冷風高鏡水邊。文陣解圍才昨日，還擬山陰一乘興，雪寒難得渡江船。
寄楊秘書
作者：羅隱（唐）

蕭蕭簷雪打窗聲，因憶江東阮步兵。兩信海潮書不達，會待與君開秫甕，滿船般載鏡中行。
酬章處士見寄
作者：羅隱（唐）

中原甲馬未曾安，今日逢君事萬端。亂後幾回鄉夢隔，何必新詩更相戲，小樓吟罷暮天寒。
送丁明府赴紫溪任
作者：羅隱（唐）

金徽玉軫肯躇躕，偶滯良途半月餘。樓上酒闌梅拆後，縣譜莫辭留舊本，異時量度更何如。
寄前宣州竇常侍
作者：羅隱（唐）

往年西謁謝玄暉，樽酒留歡醉始歸。曲檻柳濃鶯未老，今日亂罹尋不得，滿蓑風雨釣魚磯。
秦望山僧院
作者：羅隱（唐）

巉巉危岫倚滄洲，聞說秦皇亦此遊。霸主卷衣才二世，各是病來俱未了，莫將煩惱問湯休。
送光祿崔卿赴闕
作者：羅隱（唐）

一年極目望西轅，此日殷勤聖主恩。上國已留虞寄命，鵷侶寂寥曹署冷，更堪嗚咽問田園。
寄程尊師
作者：羅隱（唐）

鶴信雖然到五湖，煙波迢遞路崎嶇。玉書分薄花生眼，未知朽敗凡間骨，中授先生指教無。
定遠樓
作者：羅隱（唐）

前年上將定妖氛，曾築巖城駐大軍。近日關防雖弛柝，唯恐亂來良吏少，不知誰解敘功勳。
送程尊師東遊有寄
作者：羅隱（唐）

華蓋峰前擬卜耕，主人無奈又閑行。且憑鶴駕尋滄海，勸君莫忘歸時節，芝似螢光處處生。
江亭別裴饒
作者：羅隱（唐）

行杯且待怨歌終，多病憐君事事同。衰鬢別來光景裡，日晚長亭問西使，不堪車馬尚萍蓬。
江南寄所知周僕射
作者：羅隱（唐）

曾陪公子醉西園，峴首碑前事懶言。世亂共嗟王粲老，飛蓋寂寥清宴罷，不知簪履更誰存。
錢唐見芮逢
作者：羅隱（唐）

蔡倫池北雁峰前，罹亂相兼十九年。所喜故人猶會面，今日與君贏得在，戴家灣裡兩皤然。
江都
作者：羅隱（唐）

淮王高宴動江都，曾憶狂生亦坐隅。九裡樓臺牽翡翠，惆悵晉陽星拆後，世間兵革地荒蕪。
湖上歲暮感懷有寄友人
作者：羅隱（唐）

雪天螢席幾辛勤，同志當時四五人。蘭版地寒俱受露，唯有廣都龐令在，白頭樽酒憶交親。
送張綰遊鐘陵
作者：羅隱（唐）

南憶龍沙兩岸行，當時天下尚清平。醉眠野寺花方落，西山十二真人在，從此煩君語姓名。
送z6光大師
作者：羅隱（唐）

禹祠分首戴灣逢，健筆尋知達九重。聖主賜衣憐絕藝，一種苦心師得了，不須回首笑龍鍾。
息夫人廟
作者：羅隱（唐）

百雉摧殘連野青，廟門猶見昔朝廷。一生雖抱楚王恨，玉顏渾似羞來客，依舊無言照畫屏。
漂母塚
作者：羅隱（唐）

寂寂荒墳一水濱，蘆洲絕島自相親。青娥已落淮邊月，雖然寂寞千秋魄，猶是韓侯舊主人。
感懷
作者：羅隱（唐）

石徑松軒亦自由，謾隨浮世逐飄流。駑駘路結前程恨，雖教小事相催逼，未到青雲擬白頭。
扇上畫牡丹
作者：羅隱（唐）

為愛紅芳滿砌階，教人扇上畫將來。葉隨彩筆參差長，根生無地如仙桂，疑是姮娥月裡栽。
書懷
作者：羅隱（唐）

釣船拋卻異鄉來，擬向何門用不才。日晚獨登樓上望，馬蹄車轍滿塵埃。
七夕
作者：羅隱（唐）

月帳星房次第開，兩情惟恐曙光催。時人不用穿針待，沒得心情送巧來。
柳
作者：羅隱（唐）

一簇青煙鎖玉樓，半垂闌畔半垂溝。明年更有新條在，繞亂春風卒未休。
羅敷水
作者：羅隱（唐）

雉聲角角野田春，試駐徵車問水濱。數樹枯桑雖不語，思量應合識秦人。
京中正月七日立春
作者：羅隱（唐）

一二三四五六七，萬木生芽是今日。遠天歸雁拂雲飛，近水遊魚迸冰出。
貴遊
作者：羅隱（唐）

館陶園外雨初晴，繡轂香車入鳳城。八尺家僮三尺棰，何知高祖要蒼生。
嚴陵灘
作者：羅隱（唐）

中都九鼎勤英髦，漁釣牛蓑且遁逃。世祖升遐夫子死，原陵不及釣臺高。
答宋之問
作者：司馬承禎（唐）

時既暮兮節欲春，山林寂兮懷幽人。登奇峰兮望白雲，不見其人誰與言，歸坐彈琴思逾遠。
醉吟三首
作者：張氳（唐）

去歲無田種，今春乏酒材。從他花鳥笑，佯醉臥樓臺。下調無人睬，高心又被瞋。不知時俗意，教我若為人。入市非求利，過朝不為名。有時隨俗物，相伴且營營。
洗心
作者：司馬退之（唐）

不踐名利道，始覺塵土腥。不味稻粱食，始覺精神清。羅浮奔走外，日月無短明。山瘦松亦勁，鶴老飛更輕。逍遙此中客，翠發皆長生。草木多古色，雞犬無新聲。君有出俗志，不貪英雄名。傲然脫冠帶，改換人間情。去矣丹霄路，向曉雲冥冥。
夜醉臥街
作者：裴翛然（唐）

遮莫鼕鼕動，須傾滿滿杯。金吾如借問，但道玉山頹。
謁堯帝廟
作者：軒轅彌明（唐）

祖龍開國盡遐荒，廟建唐堯鎮此邦。山卷白雲朝帝座，瞻仰威靈共回首，紫霞深處鎖軒窗。
山居
作者：陳寡言（唐）

照水冰如鑒，掃雪玉為塵。何須問今古，便是上皇人。醉臥茅堂不閉關，覺來開眼見青山。松花落處宿猿在，麋鹿群群林際還。
臨化示弟子
作者：陳寡言（唐）

我本無形暫有形，偶來人世逐營營。輪回債負今還畢，搔首翛然歸上清。
元白席上作
作者：李升（唐）

生在儒家遇太平，懸纓垂帶布衣輕。誰能世路趨名利，臣事玉皇歸上清。
一字至七字詩：書
作者：範堯佐（唐）

書。憑雁，寄魚。出王屋，入匡廬。文生益智，
言志獻浙東廉訪辭召
作者：徐靈府（唐）

野性歌三樂，皇恩出九重。那煩紫宸命，遠下白雲峰。多愧書傳鶴，深慚紙畫龍。將何佐明主，甘老在巖松。
自詠二首
作者：徐靈府（唐）

寂寂凝神太極初，無心應物等空虛。性修自性非求得，欲識真人只是渠。學道全真在此生，何須待死更求生。今生不了無生理，縱複生知那處生。
留觀中詩二首
作者：吳子來（唐）

終日草堂間，清風常往還。耳無塵事擾，心有玩雲閑。對酒惟思月，餐松不厭山。時時吟內景，自合駐童顏。此生此物當生涯，白石青松便是家。對月臥雲如野鹿，時時買酒醉煙霞。
將軍行
作者：劉希夷（唐）

將軍闢轅門，耿介當風立。諸將欲言事，逡巡不敢入。劍氣射雲天，鼓聲振原隰。黃塵塞路起，走馬追兵急。彎弓從此去，飛箭如雨集。截圍一百里，斬首五千級。代馬流血死，胡人抱鞍泣。古來養甲兵，有事常討襲。乘我廟堂運，坐使干戈戢。獻凱歸京師，軍容何翕習。
從軍行
作者：劉希夷（唐）

秋天風颯颯，群胡馬行疾。嚴城晝不開，伏兵暗相失。天子廟堂拜，將軍兇門出。紛紛伊洛道，戎馬幾萬匹。軍門壓黃河，兵氣沖白日。平生懷仗劍，慷慨即投筆。南登漢月孤，北走代雲密。近取韓彭計，早知孫吳術。丈夫清萬裡，誰能掃一室。
春女行
作者：劉希夷（唐）

春女顏如玉，怨歌陽春曲。巫山春樹紅，沅湘春草綠。自憐妖豔姿，妝成獨見時。愁心伴楊柳，春盡亂如絲。目極千餘裡，悠悠春江水。頻想玉關人，愁臥金閨裡。尚言春花落，不知秋風起。嬌愛猶未終，悲涼從此始。憶昔楚王宮，玉樓妝粉紅。纖腰弄明月，長袖舞春風。容華委西山，光陰不可還。桑林變東海，富貴今何在。寄言桃李容，胡為閨閣重。但看楚王墓，唯有數株松。
孤松篇
作者：劉希夷（唐）

蠶月桑葉青，鶯時柳花白。澹豔煙雨姿，敷芬陽春陌。如何秋風起，零落從此始。獨有南澗松，不歎東流水。玄陰天地冥，皓雪朝夜零。豈不罹寒暑，為君留青青。青青好顏色，落落任孤直。群樹遙相望，眾草不敢逼。靈龜蔔真隱，仙鳥宜棲息。恥受秦帝封，願言唐侯食。寒山夜月明，山冷氣清清。淒兮歸鳳集，吹之作琴聲。松子臥仙岑，寂聽疑野心。清泠有真曲，樵採無知音。美人何時來，幽徑委綠苔。籲嗟深澗底，棄捐廣廈材。
嵩嶽聞笙
作者：劉希夷（唐）

月出嵩山東，月明山益空。山人愛清景，散發臥秋風。風止夜何清，獨夜草蟲鳴。仙人不可見，乘月近吹笙。絳唇吸靈氣，玉指調真聲。真聲是何曲，三山鸞鶴情。昔去落塵俗，願言聞此曲。今來臥嵩岑，何幸承幽音。神仙樂吾事，笙歌銘夙心。
秋日題汝陽潭壁
作者：劉希夷（唐）

獨坐秋陰生，悲來從所適。行見汝陽潭，飛蘿蒙水石。懸瓢木葉上，風吹何歷歷。幽人不耐煩，振衣步閑寂。迴流清見底，金沙覆銀礫。錯落非一文，空朧幾千尺。魚鱗可憐紫，鴨毛自然碧。吟詠秋水篇，渺然忘損益。秋水隨形影，清濁混心跡。歲暮歸去來，東山餘宿昔。
採桑
作者：劉希夷（唐）

楊柳送行人，青青西入秦。誰家採桑女，樓上不勝春。盈盈灞水曲，步步春芳綠。紅臉耀明珠，絳唇含白玉。回首渭橋東，遙憐春色同。青絲嬌落日，緗綺弄春風。攜籠長歎息，逶遲戀春色。看花若有情，倚樹疑無力。薄暮思悠悠，使君南陌頭。相逢不相識，歸去夢青樓。
謁漢世祖廟
作者：劉希夷（唐）

舂陵氣初發，漸臺首未傳。列營百萬眾，持國十八年。運開朱旗後，道合赤符先。宛城劍鳴匣，昆陽鏑應弦。獷獸血塗地，巨人聲沸天。長驅過北趙，短兵出南燕。太守迎門外，王郎死道邊。升壇九城陌，端拱千秋年。朝廷方雀躍，劍佩幾聯翩。至德刑四海，神儀翳九泉。宗子行舊邑，恭聞清廟篇。君容穆而聖，臣像儼猶賢。攢木承危柱，疏蘿掛朽椽。祠庭巢鳥啄，祭器網蟲緣。懷古江山在，惟新歷數遷。空餘今夜月，長似舊時懸。
巫山懷古
作者：劉希夷（唐）

巫山幽陰地，神女豔陽年。襄王伺容色，落日望悠然。歸來高唐夜，金釭焰青煙。頹想臥瑤席，夢魂何翩翩。搖落殊未已，榮華倏徂遷。愁思瀟湘浦，悲涼雲夢田。猿啼秋風夜，雁飛明月天。巴歌不可聽，聽此益潺湲。
歸山
作者：劉希夷（唐）

歸去嵩山道，煙花覆青草。草綠山無塵，山青楊柳春。日暮松聲合，空歌思殺人。
代閨人春日
作者：劉希夷（唐）

珠簾的曉光，玉顏豔春彩。林間鳥鳴喚，戶外花相待。花鳥惜芳菲，鳥鳴花亂飛。人今伴花鳥，日暮不能歸。池月憐歌扇，山雲愛舞衣。佳期楊柳陌，攜手莫相違。
蜀城懷古
作者：劉希夷（唐）

蜀土繞水竹，吳天積風霜。窮覽通表裡，氣色何蒼蒼。舊國有年代，青樓思豔妝。古人無歲月，白骨冥丘荒。寂曆彈琴地，幽流讀書堂。玄龜埋蔔室，彩鳳滅詞場。陣圖一一在，柏樹雙雙行。鬼神清漢廟，鳥雀參秦倉。歎世已多感，懷心益自傷。賴蒙靈丘境，時當明月光。
洛川懷古
作者：劉希夷（唐）

萋萋春草綠，悲歌牧徵馬。行見白頭翁，坐泣青竹下。感歎前問之，贈予辛苦詞。歲月移今古，山河更盛衰。晉家都洛濱，朝廷多近臣。詞賦歸潘岳，繁華稱季倫。梓澤春草菲，河陽亂華飛。綠珠不可奪，白首同所歸。高樓倏冥滅，茂林久摧折。昔時歌舞臺，今成狐兔穴。人事互消亡，世路多悲傷。北邙是吾宅，東嶽為吾鄉。君看北邙道，髑髏縈蔓草。芳□□□□，□□□□□。碑塋或半存，荊棘斂幽魂。揮涕棄之去，不忍聞此言。
春日行歌
作者：劉希夷（唐）

山樹落梅花，飛落野人家。野人何所有，滿甕陽春酒。攜酒上春臺，行歌伴落梅。醉罷臥明月，乘夢遊天臺。
江南曲八首
作者：劉希夷（唐）

暮宿南洲草，晨行北岸林。日懸滄海闊，水隔洞庭深。煙景無留意，風波有異潯。歲遊難極目，春戲易為心。朝夕無榮遇，芳菲已滿襟。豔唱潮初落，江花露未晞。春洲驚翡翠，朱服弄芳菲。畫舫煙中淺，青陽日際微。錦帆衝浪濕，羅袖拂行衣。含情罷所採，相嘆惜流暉。君為隴西客，妾遇江南春。朝遊含靈果，夕採弄風蘋。果氣時不歇，蘋花日自新。以此江南物，持贈隴西人。空盈萬裡懷，欲贈竟無因。皓如楚江月，靄若吳岫雲。波中自皎鏡，山上亦氤氳。明月留照妾，輕雲持贈君。山川各離散，光氣乃殊分。天涯一為別，江北不相聞。艤舟乘潮去，風帆振早涼。潮平見楚甸，天際望維揚。洄溯經千里，煙波接兩鄉。雲明江嶼出，日照海流長。此中逢歲晏，浦樹落花芳。暮春三月晴，維揚吳楚城。城臨大江汜，回映洞浦清。晴雲曲金閣，珠樓碧煙裡。月明芳樹群鳥飛，北堂紅草盛zv茸，南湖碧水照芙蓉。朝遊暮起金花盡，人情一去無還日，欲贈懷芳怨不逢。憶昔江南年盛時，平生怨在長洲曲。冠蓋星繁江水上，誰言此處嬋娟子，珠玉為心以奉君。
擣衣篇
作者：劉希夷（唐）

秋天瑟瑟夜漫漫，夜白風清玉露漙。燕山遊子衣裳薄，攬紅袖兮愁徙倚，盼青砧兮悵盤桓。盤桓徙倚夜已久，此時秋月可憐明，此時秋風別有情。君看月下參差影，攢眉緝縷思紛紛，對影穿針魂悄悄。聞道還家未有期，緘書遠寄交河曲，須及明年春草綠。莫言衣上有斑斑，
公子行
作者：劉希夷（唐）

天津橋下陽春水，天津橋上繁華子。馬聲回合青雲外，可憐楊柳傷心樹，可憐桃李斷腸花。此日遨遊邀美女，的的珠簾白日映，娥娥玉顏紅粉妝。花際裴回雙蛺蝶，古來容光人所羨，況複今日遙相見。願作輕羅著細腰，願作貞松千歲古，誰論芳槿一朝新。百年同謝西山日，
代悲白頭翁
作者：劉希夷（唐）

洛陽城東桃李花，飛來飛去落誰家。洛陽女兒惜顏色，已見松柏摧為薪，更聞桑田變成海。古人無複洛城東，寄言全盛紅顏子，應憐半死白頭翁。此翁白頭真可憐，光祿池臺開錦繡，將軍樓閣畫神仙。一朝臥病無相識，但看古來歌舞地，惟有黃昏鳥雀悲。
代秦女贈行人
作者：劉希夷（唐）

鸞鏡曉含春，蛾眉向影嚬。開□衣裳破，那堪粉黛新。春還洛陽道，為憶春階草。楊葉未能攀，梅花待君掃。今朝喜鵲傍人飛，應是狂夫走馬歸。遙想行歌共遊樂，
洛中晴月送殷四入關
作者：劉希夷（唐）

清洛浮橋南渡頭，天晶萬裡散華洲。晴看石瀨光無數，欲將此意與君論，複道秦關尚千里。
入塞
作者：劉希夷（唐）

將軍陷虜圍，邊務息戎機。霜雪交河盡，旌旗入塞飛。曉光隨馬度，春色伴人歸。課績朝明主，臨軒拜武威。
覽鏡
作者：劉希夷（唐）

青樓掛明鏡，臨照不勝悲。白髮今如此，人生能幾時。秋風下山路，明月上春期。歎息君恩盡，容顏不可思。
晚春
作者：劉希夷（唐）

佳人眠洞房，回首見垂楊。寒盡鴛鴦被，春生玳瑁床。庭陰幕青靄，簾影散紅芳。寄語同心伴，迎春且薄妝。
送友人之新豐
作者：劉希夷（唐）

日暮秋風起，關山斷別情。淚隨黃葉下，愁向綠樽生。野路歸驂轉，河洲宿鳥驚。賓遊寬旅宴，王事促嚴程。
餞李秀才赴舉
作者：劉希夷（唐）

鴻鵠振羽翮，翻飛入帝鄉。朝鳴集銀樹，暝宿下金塘。日月天門近，風煙夜路長。自憐窮浦雁，歲歲不隨陽。
夜集張諲所居
作者：劉希夷（唐）

江南成久客，門館日蕭條。惟有圖書在，多傷鬢髮凋。諸生陪講誦，稚子給漁樵。隱室寒燈淨，空階落葉飄。滄洲自有趣，誰道隱須招。
故園置酒
作者：劉希夷（唐）

酒熟人須飲，春還鬢已秋。願逢千日醉，得緩百年憂。舊裡多青草，新知盡白頭。風前燈易滅，川上月難留。卒卒周姬旦，棲棲魯孔丘。平生能幾日，不及且遨遊。
晚憩南陽旅館
作者：劉希夷（唐）

旅館何年廢，征夫此日過。途窮人自哭，春至鳥還歌。行路新知少，荒田古徑多。池篁覆丹穀，墳樹繞清波。日照蓬陰轉，風微野氣和。傷心不可去，回首怨如何。
贈唐祖二子
作者：王翰（唐）

鴻飛遵枉渚，鹿鳴思故群。物情尚勞愛，況乃予別君。別時花始發，別後蘭再燻。瑤觴滋白露，寶瑟凝涼氛。裴徊北林月，悵望南山雲。雲月渺千里，音徽不可聞。
飛燕篇
作者：王翰（唐）

孝成皇帝本嬌奢，行幸平陽公主家。可憐女兒三五許，君心見賞不見忘，姊妹雙飛入紫房。紫房綵女不得見，日夕風傳歌舞聲，只擾長信憂人情。長信憂人氣欲絕，明月薄蝕陽精昏，嬌妒傾城惑至尊。已見白虹橫紫極，明明天子鹹戒之，赫赫宗周褒姒滅。古來賢聖歎狐裘，
飲馬長城窟行
作者：王翰（唐）

長安少年無遠圖，一生惟羨執金吾。麒麟前殿拜天子，遙聞鼙鼓動地來，傳道單於夜猶戰。此時顧恩甯顧身，歸來飲馬長城窟，長城道傍多白骨。問之耆老何代人，無罪見誅功不賞，孤魂流落此城邊。當昔秦王按劍起，秦王築城何太愚，天實亡秦非北胡。一朝禍起蕭牆內，
賦得明星玉女壇，送廉察尉華陰
作者：王翰（唐）

洪河之南曰秦鎮，發地削成五千仞。三峰離地皆倚天，三十六梯入河漢，樵人往往見蛾眉。蛾眉嬋娟又宜笑，含情遲佇惜韶年，願侍君邊複中旋。江妃玉佩留為念，遙見明星是妾家，風飄雪散不知處。故人家在西長安，欲求玉女長生法，日夜燒香應自還。
春女行
作者：王翰（唐）

紫臺穹跨連綠波，紅軒鉿匝垂纖羅。中有一人金作面，羅袖嬋娟似無力，行拾落花比容色。落花一度無再春，
古蛾眉怨
作者：王翰（唐）

君不見宜春苑中九華殿，飛閣連連直如發。白日全含朱鳥窗，流雲半入蒼龍闕。宮中彩女夜無事，忽聞天子憶蛾眉，寶鳳銜花揲兩螭。傳聲走馬開金屋，燈前含笑更羅衣，帳裡承恩薦瑤枕。不意君心半路回，欲向人間種桃實，先從海底覓蓬萊。蓬萊可求不可上，王母嫣然感君意，雲車羽旆欲相迎。飛廉觀前空怨慕，宮車晚出向南山，仙衛逶迤去不還。朝晡泣對麒麟樹，情知白日不可私，一死一生何足算。
子夜春歌
作者：王翰（唐）

春氣滿林香，春遊不可忘。落花吹欲盡，垂柳折還長。桑女淮南曲，金鞍塞北裝。行行小垂手，日暮渭川陽。
奉和聖制同二相已下群官樂遊園宴
作者：王翰（唐）

未極人心暢，如何帝道明。仍嫌酺宴促，複寵樂遊行。陸海披珍藏，天河直鬥城。四關青靄合，數處白雲生。飪餗調元氣，歌鐘溢雅聲。空慚堯舜日，至德杳難名。
奉和聖制送張說上集賢學士賜宴，得筵字
作者：王翰（唐）

東堂起集賢，貴得從神仙。首命臺階老，將崇禦府員。送人鏘玉佩，中使拂瓊筵。和樂燻風解，湛恩時雨連。長材成磊落，短翮強翩翾。徒仰蓬萊地，何階不讓緣。
奉和聖制送張尚書巡邊
作者：王翰（唐）

紫綬尚書印，朱輧丞相車。登朝身許國，出閫將辭家。不憚炎蒸苦，親嘗走集賒。選徒軍有政，誓卒爾無嘩。帝樂風初起，王城日半斜。寵行流聖作，寅餞照臺華。騎曆河南樹，旌搖塞北沙。榮懷應盡服，嚴殺已先加。業峻靈祇保，功成道路嗟。寧如鑿空使，遠致石榴花。
涼州詞二首
作者：王翰（唐）

蒲萄美酒夜光杯，欲飲琵琶馬上催。醉臥沙場君莫笑，古來徵戰幾人回。秦中花鳥已應闌，塞外風沙猶自寒。夜聽胡笳折楊柳，教人意氣憶長安。
春日歸思
作者：王翰（唐）

楊柳青青杏發花，年光誤客轉思家。不知湖上菱歌女，幾個春舟在若耶。
觀蠻童為伎之作
作者：王翰（唐）

長裙錦帶還留客，廣額青娥亦效顰。共惜不成金穀妓，虛令看殺玉車人。
贈曹郎中崇賢所居
作者：李洞（唐）

閑坊宅枕穿宮水，聽水分衾蓋蜀繒。藥杵聲中搗殘夢，詩句變風官漸緊，夜濤舂斷海邊藤。
贈昭應沈少府
作者：李洞（唐）

行宮接縣判雲泉，袍色雖青骨且仙。鄠杜憶過梨慄墅，東送西迎終幾考，新詩覓得兩三聯。
上司空員外
作者：李洞（唐）

禪心高臥似疏慵，詩客經過不厭重。藤杖幾攜量磧雪，禹鑿故山歸未得，河聲暗老兩三松。
敘舊遊寄棲白
作者：李洞（唐）

老著重袍坐石房，竺經休講白眉長。省沖鼉沒投江島，吟詩五嶺尋無可，倏忽如今四十霜。
哭棲白供奉
作者：李洞（唐）

聞說孤窗坐化時，白莎蘿雨滴空池。吟詩堂裡秋關影，逢山對月還惆悵，爭得無言似祖師。
贈入內供奉僧
作者：李洞（唐）

內殿談經愜帝懷，沃州歸隱計全乖。數條雀尾來南海，因逢夏日西明講，不覺宮人拔鳳釵。
感恩書事寄上集義司徒相公
作者：李洞（唐）

積雪峰西遇獎稱，半家寒骨起溝塍。鎮時賢相回人鏡，功居第一圖煙閣，依舊終南滿杜陵。
贈永崇李將軍充襄陽制置使
作者：李洞（唐）

拜官門外發輝光，宿衛陰符注幾行。行處近天龍尾滑，從此浩然聲價歇，武中還有李襄陽。
寄淮海惠澤上人
作者：李洞（唐）

海濤痕滿舊征衣，長憶初程宿翠微。竹裡橋鳴知馬過，他日願師容一榻，煎茶掃地學忘機。
春日隱居官舍感懷
作者：李洞（唐）

風吹燒燼雜汀沙，還似青溪舊寄家。入戶竹生床下葉，銷得人間無限事，江亭月白誦南華。
春日即事寄一二知己
作者：李洞（唐）

浴馬池西一帶泉，開門景物似樊川。朱衣映水人歸縣，縉紳處士知章句，忍使孤窗枕淚眠。
廢寺閒居寄懷一二罷舉知己
作者：李洞（唐）

病居廢廟冷吟煙，無力爭飛類病蟬。槐省老郎蒙主棄，處世堪驚又堪愧，一坡山色不論錢。
題尼大德院
作者：李洞（唐）

雲鬟早歲斷金刀，戒律曾持五百條。臺上燈紅蓮葉密，清淨高樓松檜寺，世雄翻愧自低腰。
懷張喬張霞
作者：李洞（唐）

西風吹雨葉還飄，憶我同袍隔海濤。江塔眺山青入佛，應念無成獨流轉，懶磨銅片鬢毛焦。
贈徐山人
作者：李洞（唐）

徐生何代降坤維，曾伴園公採紫芝。瓦礫變黃憂世換，知歎有唐三百載，光陰未抵一先棋。
寄南嶽僧
作者：李洞（唐）

新秋日後曬書天，白日當松影卻圓。五字句求方寸佛，花落儔公房外石，調猿弄虎歎無緣。
華山
作者：李洞（唐）

碧山長凍地長秋，日夕泉源聒華州。萬戶煙侵關令宅，峰頂高眠靈藥熟，自無霜雪上人頭。
和曹監春晴見寄
作者：李洞（唐）

竺廟鄰鐘震曉鴉，春陰蓋石似仙家。蘭臺架列排書目，功成名著扁舟去，愁睹前題罩碧紗。
贈三惠大師
作者：李洞（唐）

楓猿嶠角別多時，二教兼修內學師。藥樹影中頻綴偈，詔落五天開夏講，兩街人競禮長眉。
送醉畫王處士
作者：李洞（唐）

幾年乘興住南吳，狂醉蘭舟夜落湖。別後鶴毛描轉細，關下相逢怪予老，篇章役思繞寰區。
聞杜鵑
作者：李洞（唐）

萬古瀟湘波上雲，化為流血杜鵑身。長疑啄破青山色，聲聲猶得到君耳，不見千秋一甑塵。
賦得送軒轅先生歸羅浮山
作者：李洞（唐）

舊山歸隱浪搖青，綠鬢山童一帙經。詩帖布帆猿鳥看，此處先生應不住，吾君南望漫勞形。
送包處士
作者：李洞（唐）

秋思枕月臥瀟湘，寄宿慈恩竹裡房。性急卻於棋上慢，聞說石門君舊隱，寒峰濺瀑壞書堂。
贈龐煉師
作者：李洞（唐）

家住涪江漢語嬌，一聲歌戛玉樓簫。睡融春日柔金縷，若能攜手隨仙令，皎皎銀河渡鵲橋。
送友罷舉赴邊職
作者：李洞（唐）

出剡篇章入洛文，無人細讀歎俱焚。莫辭秉笏隨紅旆，高談闊略陳從事，盟誓邊庭壯我軍。
病猿
作者：李洞（唐）

瘦纏金鎖惹朱樓，一別巫山樹幾秋。寒想蜀門清露滴，啼過三聲應有淚，畫堂深不徹王侯。
斃驢
作者：李洞（唐）

蹇驢秋斃瘞荒田，忍把敲吟舊竹鞭。三尺焦桐背殘月，如畫海門支肘望，阿誰家賣釣魚船。
宿葉公棋閣
作者：李洞（唐）

帶風棋閣竹相敲，局瑩無塵拂樹梢。日到長天徵未斷，因悟修身試貪教，不須焚火向三茅。
送郤先輩歸覲華陰
作者：李洞（唐）

桂枝博得鳳棲枝，歡覲家僮舞翠微。僧向瀑泉聲裡賀，騷雅近來頹喪甚，送君傍覺有光輝。
贈可上人
作者：李洞（唐）

寺門和鶴倚香杉，月吐秋光到思嚵。將法傳來穿泱漭，不斷清風牙底嚼，無因內殿得名銜。
東川高僕射
作者：李洞（唐）

油幢影裡拜清風，十裡貔貅一片雄。三印鎖開霜滿地，新起畫樓攜客上，絃歌筵內海榴紅。
宿成都松溪院
作者：李洞（唐）

松持節操溪澄性，一炷煙嵐壓寺隅。翡翠鳥飛人不見，塵擁蜀城抽鎖後，此中猶夢在江湖。
吊曹監
作者：李洞（唐）

宅上愁雲吹不散，桂林詩骨葬雲根。滿樓山色供鄰裡，吟魂醉魄歸何處，禦水嗚嗚夜繞門。
贈長安畢郎中
作者：李洞（唐）

高門寒沼水連雲，鷺識朱衣傍主人。地肺半邊晴帶雪，從此幾遷為計相，蓬萊三刻奏東巡。
寄東蜀幕中友
作者：李洞（唐）

官亭池碧海榴殷，遙想清才倚畫欄。柳絮漲天籠地暖，為話門人吟太苦，風摧蘭秀一枝殘。
曲江漁父
作者：李洞（唐）

兒孫閑弄雪霜髯，浪颭南山影入簷。臥穩篷舟龜作枕，數尺寒絲一竿竹，豈知浮世有猜嫌。
和劉駕博士贈莊嚴律禪師
作者：李洞（唐）

人言紫綬有光輝，不二心觀似草衣。塵劫自營還自壞，每話南遊偏起念，五峰波上入船扉。
智新上人話舊
作者：李洞（唐）

蟋蟀燈前話舊遊，師經幾夏我經秋。金陵市合月光裡，相看未得東歸去，滿壁寒濤瀉白鷗。
和淮南太尉留題鳳州王氏別業
作者：李洞（唐）

清秋看長鷺雛成，說向湘僧亦動情。節屋折將松上影，閑想此中遺勝事，宿齋吟繞鳳池行。
乙酉歲自蜀隨計趁試不及
作者：李洞（唐）

客臥涪江蘸月廳，知音喚起進趨生。寒梅折後方離蜀，文昌一試應關分，豈校褒斜兩日程。
龍州韋郎中先夢六赤，後因打葉子以詩上
作者：李洞（唐）

紅蠟香煙撲畫楹，梅花落盡庾樓清。光輝圓魄銜山冷，微黃喜兆莊周夢，六赤重新擲印成。
和壽中丞傷猿
作者：李洞（唐）

遺掛朱欄鎖半尋，清聲難買恨黃金。懸崖接果今何在，小山罷繞隨湘客，高樹休升對嶽禽。天竺省憐傷倍切，
上靈州令狐相公
作者：李洞（唐）

徵蠻破虜漢功臣，提劍歸來萬裡身。笑倚淩煙金柱看，形容憔悴老於真。
寓言
作者：李洞（唐）

三千宮女露蛾眉，笑煮黃金日月遲。麟鳳隔雲攀不及，空山惆悵夕陽時。
客亭對月
作者：李洞（唐）

遊子離魂隴上花，風飄浪捲繞天涯。一年十二度圓月，十一回圓不在家。
宿鄠郊贈羅處士
作者：李洞（唐）

川靜星高櫟已枯，南山落石水聲粗。白雲釣客窗中宿，臥數嵩峰聽五湖。
有寄
作者：李洞（唐）

愛酒耽棋田處士，彈琴詠史賈先生。禦溝臨岸有雲石，不見鶴來何處行。
送三藏歸西天國
作者：李洞（唐）

十萬里程多少磧，沙中彈舌授降龍。五天到日應頭白，月落長安半夜鐘。
金陵懷古
作者：李洞（唐）

古來無此戰爭功，日日戈船卷海風。一遇靈鼇開睡眼，六朝灰盡九江空。
長安縣廳
作者：李洞（唐）

主人寂寞客屯邅，愁絕終南滿案前。乞取中庭藤五尺，為君高劚扣青天。
題晰上人賈島詩卷
作者：李洞（唐）

賈生詩卷惠休裝，百葉蓮花萬裡香。供得半年吟不足，長須字字頂司倉。
送僧清演歸山
作者：李洞（唐）

毛褐斜肩背負經，曉思吟入竇山青。峰前野水橫官道，踏著秋天三四星。
贈僧
作者：李洞（唐）

不羨王公與貴人，唯將雲鶴自相親。閑來石上觀流水，欲洗禪衣未有塵。
題學公院池蓮
作者：李洞（唐）

竹引山泉玉甃池，栽蓮莫怪藕生絲。如何不似麻衣客，坐對秋風待一枝。
山居喜友人見訪
作者：李洞（唐）

入雲晴劚茯苓還，日暮逢迎木石間。看待詩人無別物，半潭秋水一房山。
秋宿長安韋主簿廳
作者：李洞（唐）

水木清涼夜直廳，愁人樓上唱寒更。坐勞同步簾前月，鼠動床頭印鎖聲。
冬憶友人
作者：李洞（唐）

吟上山前數竹枝，葉翻似雪落霏霏。枕前明月誰動影，睡裡驚來不覺歸。
懷圭峰影林泉
作者：李洞（唐）

吾家舊物賈生傳，入內遙分錫杖泉。鶴去帝移宮女散，更堪嗚咽過樓前。
贈青龍印禪師
作者：李洞（唐）

雨澀秋刀剃雪時，庵前曾禮草堂師。居人昨日相過說，鶴已生孫竹滿池。
戲贈侯常侍
作者：李洞（唐）

葛洪卷與江淹賦，名動天邊傲石居。兩蜀詞人多載後，同君諱卻馬相如。
繡嶺宮詞
作者：李洞（唐）

春日遲遲春草綠，野棠開盡飄香玉。繡嶺宮前鶴發翁，猶唱開元太平曲。
中秋月
作者：李洞（唐）

九十日秋色，今秋已半分。孤光吞列宿，四面絕微雲。眾木排疏影，寒流疊細紋。遙遙望丹桂，心緒更紛紛。
宿書僧院
作者：李洞（唐）

夜水筆前澄，時推外學能。書成百個字，庭轉幾遭燈。寄墨大壇吏，分箋蜀國僧。為題江寺塔，牌掛入雲層。
雪
作者：李洞（唐）

迢迢來極塞，連闕謂風吹。禪客呵金錫，徵人擘凍旗。細填蟲穴滿，重壓鶴巢欹。有影晴飄野，無聲夜落池。正繁秦甸暖，漸厚楚宮饑。凍挹分泉澀，光凝二閣痴。踏遺蘭署跡，聽起石門思。用表豐年瑞，無令掃玉墀。
述懷二十韻獻覃懷相公
作者：李洞（唐）

帝夢求良弼，生申屬聖明。青雲縣器業，白日貫忠貞。靄靄隨春動，忻忻共物榮。靜宜浮競息，坐覺好風生。萬國聞應躍，千門望盡傾。瑞含楊柳色，氣變管絃聲。百辟尋知度，三階正有程。魯儒規蘊藉，周誥美和平。碧水遺幽抱，朱絲寄遠情。風流秦印綬，儀錶漢公卿。忠讜期登用，回邪自震驚。雲開長劍倚，路絕一峰橫。九野方無事，滄溟本不爭。國將身共計，心與眾為城。早晚中條下，紅塵一顧清。南潭容伴鶴，西笑忽遷鶯。折樹恩難報，懷仁命甚輕。二年猶困辱，百口望經營。未在英侯選，空勞短羽徵。知音初相國，從此免長鳴。
歲暮自廣江至新興往復中題峽山寺
作者：李洞（唐）

薄暮緣西峽，停橈一訪僧。鷺巢行臥柳，猿飲倒垂藤。水曲巖千疊，雲深樹百層。山風寒殿磬，溪雨夜船燈。灘漲危槎沒，泉沖怪石崩。中臺一襟淚，歲杪別良朋。
冬日送涼州刺史
作者：李洞（唐）

寵餞西門外，雙旌出漢陵。未辭金殿日，已夢雪山燈。地遠終峰盡，天寒朔氣凝。新年行已到，舊典聽難勝。吏掃盤雕影，人遮散馬乘。移軍駝馱角，下塞掾河冰。獵近昆侖獸，吟招磧石僧。重輸右藏實，方見左車能。兵聚邊風急，城寬夜月澄。連營煙火嶺，望詔幾回登。
過賈浪仙舊地
作者：李洞（唐）

鶴外唐來有謫星，長江東注冷滄溟。境搜松雪仙人島，年年誰不登高第，未勝騎驢入畫屏。
句
作者：李洞（唐）

公道此時如不得，昭陵慟哭一生休。（《北夢瑣言》雲：洞三榜，裴贄第二榜。策夜，簾前獻詩云雲。尋卒蜀中。贄無子，人謂屈洞所致）
酬盧秘書
作者：元稹（唐）

偶有沖天氣，都無處世才。未容榮路穩，先踏禍機開。分久沉荊掾，慚經廁柏臺。理推愁易惑，鄉思病難裁。夜伴吳牛喘，春驚朔雁回。北人腸斷送，西日眼穿頹。唯望魂歸去，那知詔下來。涸魚千丈水，僵燕一聲雷。幽匣提清鏡，衰顏拂故埃。夢雲期紫閣，厭雨別黃梅。親戚迎時到，班行見處陪。文工猶畏忌，朝士絕嫌猜。新識蓬山傑，深交翰苑材。連投珠作貫，獨和玉成堆。劇敵徒相軋，羸師亦自媒。磨礱刮骨刃，翻擲委心灰。恐被神明哭，憂為造化災。私調破葉箭，定飲搴旗杯。金寶潛砂礫，芝蘭似草萊。憑君毫髮鑒，莫遣翳莓苔。
見人詠韓舍人新律詩，因有戲贈
作者：元稹（唐）

喜聞韓古調，兼愛近詩篇。玉磬聲聲徹，金鈴個個圓。高疏明月下，細膩早春前。花態繁於綺，閨情軟似綿。輕新便妓唱，凝妙入僧禪。欲得人人伏，能教面面全。延之苦拘檢，摩詰好因緣。七字排居敬，千詞敵樂天。殷勤閑太祝，好去老通川。莫漫裁章句，須饒紫禁仙。
奉和權相公行次臨闕驛逢鄭僕射相公歸朝俄頃分途因以奉贈詩十四韻
作者：元稹（唐）

帝下赤霄符，搜求造化爐。中臺歸內座，太一直南都。黃霸乘軺入，王尊叱馭趨。萬人東道送，六纛北風驅。棧閣才傾蓋，關門已合繻。貫魚行邐迤，交馬語踟躕。去速熊羆兆，來馳虎豹夫。昔憐三易地，今訝兩分途。別路環山雪，離章運寸珠。鋒鋩斷犀兕，波浪沒蓬壺。區宇聲雖動，淮河孽未誅。將軍遙策畫，師氏密籲謨。漢上壇仍築，褒西陣再圖。公方先二虜，何暇進愚儒。
酬樂天東南行詩一百韻
作者：元稹（唐）

我病方吟越，君行已過湖。去應緣直道，哭不為窮途。亞竹寒驚牖，空堂夜向隅。暗魂思背燭，危夢怯乘桴。坐痛筋骸憯，旁嗟物候殊。雨蒸蟲沸渭，浪湧怪睢盱。索綆飄蚊蚋，蓬麻甃舳艫。短簷苫稻草，微俸封漁租。泥浦喧撈蛤，荒郊險鬥貙。鯨吞近溟漲，猿鬧接黔巫。芒屩泅牛婦，丫頭蕩槳夫。酢醅荷裹賣，醨酒水淋沽。舞態翻鴝鵒，歌詞咽鷓鴣。夷音啼似笑，蠻語謎相呼。江郭船添店，山城木豎郛。吠聲沙市犬，爭食墓林烏。獷俗誠堪憚，妖神甚可虞。欲令仁漸及，已被瘧潛圖。膳減思調鼎，行稀恐蠹樞。雜蓴多剖鱔，和黍半蒸菰。綠粽新菱實，金丸小木奴。芋羹真暫淡，bJ炙漫塗蘇。炰鱉那勝羜，烹鯄只似鱸。楚風輕似蜀，巴地濕如吳。氣濁星難見，州斜日易晡。通宵但雲霧，未酉即桑榆。瘴窟蛇休蟄，炎溪暑不徂。倀魂陰叫嘯，鵩貌晝踟躕。鄉裡家藏蠱，官曹世乏儒。斂緡偷印信，傳箭作符繻。椎髻拋巾幗，鑹刀代轆轤。當心鞙銅鼓，背弝射桑弧。豈複民氓料，須將鳥獸驅。是非渾並漆，詞訟敢研朱。陋室鴞窺伺，衰形蟒覬覦。鬢毛霜點合，襟淚血痕濡。倍憶京華伴，偏忘我爾軀。謫居今共遠，榮路昔同趨。科試銓衡局，衙參典校廚。月中分桂樹，天上識昌蒲。應召逢鴻澤，陪遊值賜酺。心唯撞衛磬，耳不亂齊竽。海岱詞鋒截，皇王筆陣驅。疾奔淩騕褭，高唱軋吳歈。點檢張儀舌，提攜傅說圖。擺囊看利穎，開頷出明珠。並取千人特，皆非十上徒。白麻雲色膩，墨詔電光粗。眾口貪歸美，何顏敢妒姝。秦臺納紅旭，酆匣洗黃壚。諫獵寧規避，彈豪詎囁嚅。肺肝憎巧曲，蹊徑絕縈迂。誓遣朝綱振，忠饒翰苑輸。驥調方汗血，蠅點忽成盧。遂謫棲遑掾，還飛送別盂。痛嗟親愛隔，顛望友朋扶。狸病翻隨鼠，驄羸返作駒。物情良徇俗，時論太誣吾。瓶罄罍偏恥，松摧柏自枯。虎雖遭陷阱，龍不怕泥塗。重喜登賢苑，方欣佐伍符。判身入矛戟，輕敵比錙銖。驛騎來千里，天書下九衢。因教罷飛檄，便許到皇都。舟敗罌浮漢，驂疲杖過邘。郵亭一蕭索，烽候各崎嶇。饋餉人推輅，誰何吏執殳。拔家逃力役，連鎖責逋誅。防戍兄兼弟，收田婦與姑。縑緗工女竭，青紫使臣紆。望國參雲樹，歸家滿地蕪。破窗塵ej々，幽院鳥嗚嗚。祖竹叢新筍，孫枝壓舊梧。晚花狂蛺蝶，殘蒂宿茱萸。始悟摧林秀，因銜避繳蘆。文房長遣閉，經肆未曾鋪。鵷鷺方求侶，鴟鳶已嚇雛。徵還何鄭重，斥去亦須臾。迢遞投遐徼，蒼黃出奧區。通川誠有咎，湓口定無辜。利器從頭匣，剛腸到底刳。燻蕕任盛貯，稊稗莫超逾。公幹經時臥，鐘儀幾歲拘。光陰流似水，蒸瘴熱於爐。薄命知然也，深交有矣夫。救焚期骨肉，投分刻肌膚。二妙馳軒陛，三英詠袴襦。李多嘲蝘蜓，竇數集蜘蛛。數子皆奇貨，唯予獨朽株。邯鄲笑匍匐，燕蒯受揶揄。懶學三閭憤，甘齊百里愚。耽眠稀醒素，憑醉少嗟籲。學問徒為爾，書題盡已於。別猶多夢寐，情尚感凋枯。近喜司戎健，尋傷掌誥徂。士元名位屈，伯道子孫無。舊好飛瓊翰，新詩灌玉壺。幾催閑處泣，終作苦中娛。廉藺聲相讓，燕秦勢豈俱。此篇應絕倒，休漫捋髭須。
和樂天送客遊嶺南二十韻
作者：元稹（唐）

我自離鄉久，君那度嶺頻。一杯魂慘澹，萬里路艱辛。江館連沙市，瀧船泊水濱。騎田回北顧，銅柱指南鄰。大壑浮三島，周天過五均。波心湧樓閣，規外布星辰。狒狒穿筒格，猩猩置屐馴。貢兼蛟女絹，俗重語兒巾。舶主腰藏寶，黃家砦起塵。歌鐘排象背，炊爨上魚身。電白雷山接，旗紅賊艦新。島夷徐市種，廟覡趙佗神。鳶跕方知瘴，蛇蘇不待春。曙潮雲斬斬，夜海火磷磷。冠冕中華客，梯航異域臣。果然皮勝錦，吉了舌如人。風黖秋茅葉，煙埋曉月輪。定應玄發變，焉用翠毛珍。句漏沙須買，貪泉貨莫親。能傳稚川術，何患隱之貧。
獻滎陽公詩五十韻
作者：元稹（唐）

鄭驛騎翩翩，丘門子弟賢。文翁開學日，正禮騁途年。駿骨黃金買，英髦絳帳延。趨風皆蹀足，侍坐各差肩。解榻招徐稚，登樓引仲宣。鳳攢題字扇，魚落講經筵。盛氣河包濟，貞姿嶽柱天。皋夔當五百，鄒魯重三千。科鬥翻騰取，關雎教授先。篆垂朝露滴，詩綴夜珠聯。逸禮多心匠，焚書舊口傳。陳遵修尺牘，阮瑀讓飛箋。中的顏初啟，抽毫踵未旋。森羅萬木合，屬對百花全。詞海跳波湧，文星拂坐懸。戴馮遙避席，祖逖後施鞭。西蜀淩雲賦，東陽詠月篇。勁芟鼇足斷，精貫蝨心穿。浩汗神彌王，鷂颺興欲仙。冰壺通皓雪，綺樹眇晴煙。驅駕雷霆走，鋪陳錦繡鮮。清機登穾奧，流韻溢山川。墨客膺潛服，談賓膝誤前。張鱗定摧敗，折角反矜憐。句句推瓊玉，聲聲播管絃。纖新撩造化，澒洞斡陶甄。衛磬琤鍧極，齊竽僭濫偏。空虛慚炙輠，點竄許懷鉛。憊色秋來草，哀吟雨後蟬。自傷魂慘沮，何暇思幽玄。喜到樽罍側，愁親幾案邊。菁華知竭矣，肺腑尚求旃。抵滯渾成醉，徘徊轉慕羶。老歎才漸少，閑苦病相煎。瓦礫難追琢，芻蕘分棄捐。漫勞成懇懇，那得美娟娟。拙劣仍非速，迂愚且異專。移時停筆硯，揮景乏戈鋋。儀舌忻猶在，舒帷誓不褰。會將連獻楚，深恥謬遊燕。蒲有臨書葉，韋充讀易編。沙須披見寶，經擬帶耕田。入霧長期閏，持朱本望研。輪轅呈曲直，鑿枘取方圓。呼吸寧徒爾，沾濡豈浪然。過簫資響亮，隨水漲淪漣。惜日看圭短，偷光恨壁堅。勤勤雕朽木，細細導蒙泉。傳癖今應甚，頭風昨已痊。丹青公舊物，一為變蚩妍。
同諸公袁郎中宴筵喜加章服
作者：劉長卿（唐）

手詔來筵上，腰金向粉闈。勳名傳舊閣，蹈舞著新衣。白社同遊在，滄洲此會稀。寒笳發後殿，秋草送西歸。世難常摧敵，時閑已息機。魯連功可讓，千載一相揮。
毗陵送鄒結先赴河南充判官
作者：劉長卿（唐）

王事相逢少，雲山奈別何。芳年臨水怨，瓜步上潮過。客路方經楚，鄉心共渡河。凋殘春草在，離亂故城多。罷戰逢時泰，輕徭佇俗和。東西此分手，惆悵恨煙波。
送徐大夫赴廣州
作者：劉長卿（唐）

上將壇場拜，南荒羽檄招。遠人來百越，元老事三朝。霧繞龍山暗，山連象郡遙。路分江淼淼，軍動馬蕭蕭。畫角知秋氣，樓船逐暮潮。當令輸貢賦，不使外夷驕。
九日題蔡國公主樓
作者：劉長卿（唐）

主第人何在，重陽客暫尋。水餘龍鏡色，雲罷鳳簫音。暗牖藏昏曉，蒼苔換古今。晴山卷幔出，秋草閉門深。籬菊仍新吐，庭槐尚舊陰。年年畫梁燕，來去豈無心。
送荀八過山陰舊縣，兼寄剡中諸官
作者：劉長卿（唐）

訪舊山陰縣，扁舟到海涯。故林嗟滿歲，春草憶佳期。晚景千峰亂，晴江一鳥遲。桂香留客處，楓暗泊舟時。舊石曹娥篆，空山夏禹祠。剡溪多隱吏，君去道相思。
奉餞元侍郎加豫章採訪兼賜章服
作者：劉長卿（唐）

任重兼烏府，時平偃豹韜。澄清湘水變，分別楚山高。花對彤襜發，霜和白雪操。黃金裝舊馬，青草換新袍。嶺暗猿啼月，江寒鷺映濤。豫章生宇下，無使翳蓬蒿。
奉餞郎中四兄罷餘杭太守承恩加侍御史充行軍司馬赴汝南行營
作者：劉長卿（唐）

星使三江上，天波萬裡通。權分金節重，恩借鐵冠雄。梅吹前軍發，棠陰舊府空。殘春錦障外，初日羽旗東。岸柳遮浮鷁，江花隔避驄。離心在何處，芳草滿吳宮。
送賈侍禦克復後入京
作者：劉長卿（唐）

對酒心不樂，見君動行舟。回看暮帆隱，獨向空江愁。晴雲淡初夜，春塘深慢流。溫顏風霜霽，喜氣煙塵收。馳馹數千里，朝天十二樓。因之報親愛，白髮生滄洲。
會稽王處士草堂壁畫衡霍諸山
作者：劉長卿（唐）

粉壁衡霍近，群峰如可攀。能令堂上客，見盡湖南山。青翠數千仞，飛來方丈間。歸雲無處滅，去鳥何時還。勝事日相對，主人常獨閑。稍看林壑晚，佳氣生重關。
惠福寺與陳留諸官茶會
作者：劉長卿（唐）

到此機事遣，自嫌塵網迷。因知萬法幻，盡與浮雲齊。疏竹映高枕，空花隨杖藜。香飄諸天外，日隱雙林西。傲吏方見狎，真僧幸相攜。能令歸客意，不復還東溪。
金陵西泊舟臨江樓
作者：劉長卿（唐）

蕭條金陵郭，舊是帝王州。日暮望鄉處，雲邊江樹秋。楚雲不可託，楚水只堪愁。行客千萬裡，滄波朝暮流。迢迢洛陽夢，獨臥清川樓。異鄉共如此，孤帆難久遊。
題靈佑上人法華院木蘭花
作者：劉長卿（唐）

庭種南中樹，年華幾度新。已依初地長，獨發舊園春。映日成華蓋，搖風散錦茵。色空榮落處，香醉往來人。菡萏千燈遍，芳菲一雨均。高柯倘為楫，渡海有良因。
宿嚴維宅送包佶
作者：劉長卿（唐）

江湖同避地，分首自依依。盡室今為客，驚秋空念歸。歲儲無別墅，寒服羨鄰機。草色村橋晚，蟬聲江樹稀。夜深宜共醉，時難忍相違。何事隨陽雁，汀洲忽背飛。
送從弟貶袁州
作者：劉長卿（唐）

何事成遷客，思歸不見鄉。遊吳經萬裡，吊屈向三湘。水與荊巫接，山通鄢郢長。名羞黃綬系，身是白眉郎。獨結南枝恨，應思北雁行。憂來沽楚酒，老鬢莫凝霜。
無錫東郭送友人遊越
作者：劉長卿（唐）

客路風霜曉，郊原春興餘。平蕪不可望，遊子去何如。煙水乘湖闊，雲山適越初。舊都懷作賦，古穴覓藏書。碑缺曹娥宅，林荒逸少居。江湖無限意，非獨為樵漁。
送邵州判官往南
作者：劉長卿（唐）

看君發原隰，駟牡志皇皇。始罷滄江令，還隨粉署郎。海沂軍未息，河兗歲仍荒。徵稅人全少，榛蕪虜近亡。新知行宋遠，相望隔淮長。早晚裁書寄，銀鉤佇八行。
出豐縣界寄韓明府
作者：劉長卿（唐）

回首古原上，未能辭舊鄉。西風收暮雨，隱隱分芒碭。賢友此為邑，令名滿徐方。音容想在眼，暫若升琴堂。疲馬顧春草，行人看夕陽。自非傳尺素，誰為論中腸。
別陳留諸官
作者：劉長卿（唐）

戀此東道主，能令西上遲。徘徊暮郊別，惆悵秋風時。上國邈千里，夷門難再期。行人望落日，歸馬嘶空陂。不愧寶刀贈，維懷瓊樹枝。音塵倘未接，夢寐徒相思。
觀李湊所畫美人障子
作者：劉長卿（唐）

愛爾含天姿，丹青有殊智。無間已得象，象外更生意。西子不可見，千載無重還。空令浣沙態，猶在含毫間。一笑豈易得，雙蛾如有情。窗風不舉袖，但覺羅衣輕。華堂翠幕春風來，內閣金屏曙色開。此中一見亂人目，
送史判官奏事之靈武，兼寄巴西親故
作者：劉長卿（唐）

中州日紛梗，天地何時泰。獨有西歸心，遙懸夕陽外。故人奉章奏，此去論利害。陽雁南渡江，徵驂去相背。因君欲寄遠，何處問親愛。空使滄洲人，相思減衣帶。
自鄱陽還，道中寄褚徵君
作者：劉長卿（唐）

南風日夜起，萬裡孤帆漾。元氣連洞庭，夕陽落波上。故人煙水隔，複此遙相望。江信久寂寥，楚雲獨惆悵。愛君清川口，弄月時棹唱。白首無子孫，一生自疏曠。
石樑湖有寄
作者：劉長卿（唐）

故人千里道，滄波一年別。夜上明月樓，相思楚天闊。瀟瀟清秋暮，嫋嫋涼風發。湖色淡不流，沙鷗遠還滅。煙波日已遠，音問日已絕。歲晏空含情，江皋綠芳歇。
送沈少府之任淮南
作者：劉長卿（唐）

惜君滯南楚，枳棘徒棲鳳。獨與千里帆，春風遠相送。此行山水好，時物亦應眾。一鳥飛長淮，百花滿雲夢。相期丹霄路，遙聽清風頌。勿為州縣卑，時來自為用。
嚴子瀨東送馬處直歸蘇
作者：劉長卿（唐）

望君舟已遠，落日潮未退。目送滄海帆，人行白雲外。江中遠回首，波上生微靄。秋色姑蘇臺，寒流子陵瀨。相送苦易散，動別知難會。從此日相思，空令減衣帶。
宿懷仁縣南湖，寄東海荀處士
作者：劉長卿（唐）

向夕斂微雨，晴開湖上天。離人正惆悵，新月愁嬋娟。佇立白沙曲，相思滄海邊。浮雲自來去，此意誰能傳。一水不相見，千峰隨客船。寒塘起孤雁，夜色分鹽田。時複一延首，憶君如眼前。
初至洞庭，懷灞陵別業
作者：劉長卿（唐）

長安邈千里，日夕懷雙闕。已是洞庭人，猶看灞陵月。誰堪去鄉意，親戚想天末。昨夜夢中歸，煙波覺來闊。江皋見芳草，孤客心欲絕。豈訝青春來，但傷經時別。長天不可望，鳥與浮雲沒。
題蕭郎中開元寺新構幽寂亭
作者：劉長卿（唐）

康樂愛山水，賞心千載同。結茅依翠微，伐木開蒙籠。孤峰倚青霄，一徑去不窮。候客石苔上，禮僧雲樹中。曠然見滄洲，自遠來清風。五馬留穀口，雙旌薄煙虹。沉沉眾香積，眇眇諸天空。獨往應未遂，蒼生思謝公。
同姜浚題裴式微餘幹東齋
作者：劉長卿（唐）

世事終成夢，生涯欲半過。白雲心已矣，滄海意如何。藜杖全吾道，榴花養太和。春風騎馬醉，江月釣魚歌。散帙看蟲蠹，開門見雀羅。遠山終日在，芳草傍人多。吏體莊生傲，方言楚俗訛。屈平君莫吊，腸斷洞庭波。
贈元容州
作者：劉長卿（唐）

擁旌臨合浦，上印臥長沙。海徼長無戍，湘山獨種畬。政傳通歲貢，才惜過年華。萬裡依孤劍，千峰寄一家。累徵期旦暮，未起戀煙霞。避世歌芝草，休官醉菊花。舊遊如夢裡，此別是天涯。何事滄波上，漂漂逐海槎。
夏口送長寧楊明府歸荊南，因寄幕府諸公
作者：劉長卿（唐）

關西楊太尉，千載德猶聞。白日俱終老，清風獨至君。身承遠祖遺，才出眾人群。舉世貪荊玉，全家戀楚雲。向煙帆杳杳，臨水葉紛紛。草覆昭丘綠，江從夏口分。高名光盛府，異姓寵殊勳。百越今無事，南征欲罷軍。
奉和杜相公新移長興宅，呈元相公
作者：劉長卿（唐）

間世生賢宰，同心奉至尊。功高開北第，機靜灌中園。入並蟬冠影，歸分騎士喧。窗聞漢宮漏，家識杜陵源。獻替常焚槁，優閑獨對萱。花香逐荀令，草色對王孫。有地先開閣，何人不掃門。江湖難自退，明主託元元。
湖南使還，留辭辛大夫
作者：劉長卿（唐）

王師勞近甸，兵食仰諸侯。天子無南顧，元勳在上游。大才生間氣，盛業拯橫流。風景隨搖筆，山川入運籌。羽觴交餞席，旄節對歸舟。鶯識春深恨，猿知日去愁。別離花寂寂，南北水悠悠。唯有家兼國，終身共所憂。
泛曲阿後湖，簡同遊諸公
作者：劉長卿（唐）

元氣浮積水，沉沉深不流。春風萬頃綠，映帶至徐州。為客難適意，逢君方暫遊。夤緣白蘋際，日暮滄浪舟。渡口微月進，林西殘雨收。水雲去仍濕，沙鶴鳴相留。且習子陵隱，能忘生事憂。此中深有意，非為釣魚鉤。
北遊酬孟雲卿見寄
作者：劉長卿（唐）

忽忽忘前事，事願能相乖。衣馬日羸弊，誰辨行與才。善道居貧賤，潔服蒙塵埃。行行無定止，懍坎難歸來。慈母憂疾疹，室家念棲萊。幸君夙姻親，深見中外懷。俟子惜時節，悵望臨高臺。
冬夜宿揚州開元寺烈公房，送李侍禦之江東
作者：劉長卿（唐）

遷客投百越，窮陰淮海凝。中原馳困獸，萬裡棲饑鷹。寂寂連宇下，愛君心自弘。空堂來霜氣，永夜清明燈。發後望煙水，相思勞寢興。暮帆背楚郭，江色浮金陵。此去爾何恨，近名予未能。爐峰若便道，為訪東林僧。
南楚懷古
作者：劉長卿（唐）

南國久蕪沒，我來空鬱陶。君看章華宮，處處生蓬蒿。但見陵與穀，豈知賢與豪。精魂託古木，寶劍捐江皋。倚棹下晴景，回舟隨晚濤。碧雲暮寥落，湖上秋天高。往事那堪問，此心徒自勞。獨餘湘水上，千載聞離騷。
上湖田館南樓憶朱宴
作者：劉長卿（唐）

漂泊日複日，洞庭今更秋。白雲如有意，萬裡望孤舟。何事愛成別，空令登此樓。天光映波動，月影隨江流。鶴唳靜寒渚，猿啼深夜洲。歸期誠已促，清景仍相留。頃者慕獨往，爾來悲遠遊。風波自此去，桂水空離憂。
送姚八之句容舊任，便歸江南
作者：劉長卿（唐）

故人還水國，春色動離憂。碧草千萬裡，滄江朝暮流。桃花迷舊路，萍葉蕩歸舟。遠戍看京口，空城問石頭。折芳佳麗地，望月西南樓。猿鳥共孤嶼，煙波連數州。誰家過楚老，何處戀江鷗。尺素能相報，湖山若個憂。
睢陽贈李司倉
作者：劉長卿（唐）

白露變時候，蛩聲暮啾啾。飄飄洛陽客，惆悵梁園秋。只為乏生計，爾來成遠遊。一身不家食，萬事從人求。且喜接餘論，足堪資小留。寒城落日後，砧杵令人愁。歸路歲時盡，長河朝夕流。非君深意願，誰複能相憂。
杪秋洞庭中，懷亡道士謝太虛
作者：劉長卿（唐）

漂泊日複日，洞庭今更秋。青楓亦何意，此夜催人愁。惆悵客中月，徘徊江上樓。心知楚天遠，目送滄波流。羽客久已歿，微言無處求。空餘白雲在，容與隨孤舟。千里杳難望，一身當獨遊。故園複何許，江海徒遲留。
同郭參謀詠崔僕射淮南節度使廳前竹
作者：劉長卿（唐）

昔種梁王苑，今移漢將壇。蒙籠低冕過，青翠捲簾看。得地移根遠，經霜抱節難。開花成鳳實，嫩筍長魚竿。藹藹軍容靜，蕭蕭郡宇寬。細音和角暮，疏影上門寒。湘浦何年變，山陽幾處殘。不知軒屏側，歲晚對袁安。
硤石遇雨，宴前主簿從兄子英宅
作者：劉長卿（唐）

縣城蒼翠裡，客路兩崖開。硤石雲漠漠，東風吹雨來。吾兄此為吏，薄宦知無媒。方寸抱秦鏡，聲名傳楚材。折腰五鬥間，黽勉隨塵埃。秩滿少餘俸，家貧仍散財。誰言次東道，暫預傾金罍。雖欲少留此，其如歸限催。
江中晚釣，寄荊南一二相識
作者：劉長卿（唐）

楚郭微雨收，荊門遙在目。漾舟水雲裡，日暮春江綠。霽華靜洲渚，暝色連松竹。月出波上時，人歸渡頭宿。一身已無累，萬事更何欲。漁父自夷猶，白鷗不羈束。既憐滄浪水，複愛滄浪曲。不見眼中人，相思心斷續。
九日嶽陽待黃遂、張渙
作者：劉長卿（唐）

別君頗已久，離念與時積。楚水空浮煙，江樓望歸客。徘徊正佇想，彷彿如暫覿。心目徒自親，風波尚相隔。青林泊舟處，猿鳥愁孤驛。遙見郭外山，蒼然雨中夕。季鷹久疏曠，叔度早疇昔。反棹來何遲，黃花候君摘。
題王少府堯山隱處，簡陸鄱陽
作者：劉長卿（唐）

故人滄洲吏，深與世情薄。解印二十年，委身在丘壑。買田楚山下，妻子自耕鑿。群動心有營，孤雲本無著。因收溪上釣，遂接林中酌。對酒春日長，山村杏花落。陸生鄱陽令，獨步建溪作。早晚休此官，隨君永棲託。
晚次湖口有懷
作者：劉長卿（唐）

靄然空水合，目極平江暮。南望天無涯，孤帆落何處。頃為衡湘客，頗見湖山趣。朝氣和楚雲，夕陽映江樹。帝鄉勞想望，萬裡心來去。白髮生扁舟，滄波滿歸路。秋風今已至，日夜雁南度。木葉辭洞庭，紛紛落無數。
陪元侍禦遊支硎山寺
作者：劉長卿（唐）

支公去已久，寂寞龍華會。古木閉空山，蒼然暮相對。林巒非一狀，水石有餘態。密竹藏晦明，群峰爭向背。峰峰帶落日，步步入青靄。香氣空翠中，猿聲暮雲外。留連南臺客，想像西方內。因逐溪水還，觀心兩無礙。
桂陽西州晚泊古橋村住人
作者：劉長卿（唐）

洛陽別離久，江上心可得。惆悵增暮情，瀟湘複秋色。故山隔何處，落日羨歸翼。滄海空自流，白鷗不相識。悲蛩滿荊渚，輟棹徒沾臆。行客念寒衣，主人愁夜織。帝鄉片雲去，遙寄千里憶。南路隨天長，征帆杳無極。
夕次簷石湖，夢洛陽親故
作者：劉長卿（唐）

天涯望不盡，日暮愁獨去。萬裡雲海空，孤帆向何處。寄身煙波裡，頗得湖山趣。江氣和楚雲，秋聲亂楓樹。如何異鄉縣，日複懷親故。遙與洛陽人，相逢夢中路。不堪明月裡，更值清秋暮。倚棹對滄波，歸心共誰語。
按覆後歸睦州，贈苗侍禦
作者：劉長卿（唐）

地遠心難達，天高謗易成。羊腸留覆轍，虎口脫餘生。直氏偷金枉，於家決獄明。一言知己重，片議殺身輕。日下人誰憶，天涯客獨行。年光銷蹇步，秋氣入衰情。建德知何在，長江問去程。孤舟百口渡，萬裡一猿聲。落日開鄉路，空山向郡城。豈令冤氣積，千古在長平。
奉寄婺州李使君舍人
作者：劉長卿（唐）

建隼罷鳴珂，初傳來暮歌。漁樵識太古，草樹得陽和。東道諸生從，南依遠客過。天清婺女出，土厚絳人多。永日空相望，流年複幾何。崖開當夕照，葉去逐寒波。眼暗經難受，身閑劍懶磨。似鴞佔賈誼，上馬試廉頗。窮分安藜藿，衰容勝薜蘿。只應隨越鳥，南翥託高柯。
哭魏兼遂
作者：劉長卿（唐）

古今俱此去，修短竟誰分。樽酒空如在，絃琴肯重聞。一門同逝水，萬事共浮雲。舊館何人宅，空山遠客墳。艱危貧且共，少小秀而文。獨行依窮巷，全身出亂軍。歲時長寂寞，煙月自氛氳。壟樹隨人古，山門對日曛。泛舟悲向子，留劍贈徐君。來去雲陽路，傷心江水濆。
負謫後登幹越亭作
作者：劉長卿（唐）

天南愁望絕，亭上柳條新。落日獨歸鳥，孤舟何處人。生涯投越徼，世業陷胡塵。杳杳鐘陵暮，悠悠鄱水春。秦臺悲白首，楚澤怨青蘋。草色迷徵路，鶯聲傷逐臣。獨醒空取笑，直道不容身。得罪風霜苦，全生天地仁。青山數行淚，滄海一窮鱗。牢落機心盡，惟憐鷗鳥親。